ценовото поведение на китайските производители износители на трети пазари, показващо че експортните цени за по-голямата част от тези пазари са по-ниски, отколкото тези за Съюза, сочи, че е вероятно дъмпингът в Съюза да продължи, в случай че срокът на действие на мерките изтече. На последно място, обстоятелството, че с мащаба и цените си пазарът на Съюза е привлекателен, както и фактът, че другите пазари остават защитени поради въведените търговски мерки, сочат, че съществува вероятност китайският износ и свободен капацитет да бъдат пренасочени към пазара на Съюза, ако се допусне срокът на действие на мерките да изтече. Следователно Комисията стигна до заключението, че съществува голяма вероятност отмяната на антидъмпинговите мерки да доведе до увеличение на вноса на велосипеди от КНР в Съюза на дъмпингови цени.
 (205)
 При това положение Комисията заключи, че изтичането на срока на действие на антидъмпинговите мерки вероятно ще доведе до продължаване на дъмпинга.
 4. ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ВРЕДАТА
 4.1. Определение за промишленост на Съюза и производство на Съюза
 (206)
 През разследвания период в рамките на прегледа в Съюза съществуват над 400 известни производители на велосипеди. Както е посочено в съображение 4, някои от тях възлагат за подизпълнение част или целия производствен процес на дружества, които се явяват трета страна и които осъществяват дейност съгласно договори за ишлеме („производители на ишлеме“). Тези 400 производители на велосипеди и производители на ишлеме съставляват промишлеността на Съюза по смисъла на член 4, параграф 1 от основния регламент. Част от промишлеността на Съюза произвежда и електрически велосипеди, като до известна степен използва същото производствено оборудване, което се използва за продукта, предмет на прегледа.
 (207)
 Общото производство на Съюза през разследвания период в рамките на прегледа бе изчислено на 11,2 милиона бройки. Тази цифра се основава на данните, събрани от Конфедерацията на европейската индустрия за производство на велосипеди („CONEBI“).
 4.2. Потребление в Съюза
 (208)
 Комисията изчисли потреблението на Съюза въз основа на информация, предоставена от заявителя и CONEBI.
 (209)
 През разглеждания период потреблението на Съюза е претърпяло следното развитие:
 Таблица 2
 Потребление на Съюза
 2014 г.
 2015 г.
 2016 г.
 2017 г.
 РПРП
 Потребление на Съюза (бройки)
 19 201 153
 19 269 158
 18 883 749
 18 501 392
 18 300 000
 Индекс
 100
 100
 98
 96
 95
 Източник: ЕАПВ, CONEBI, Евростат.
 (210)
 През разглеждания период потреблението на Съюза е намаляло с 5 %, като през разследвания период в рамките на прегледа е достигнало 18,3 млн. бройки. Намалението на потреблението се дължи предимно на съпътстващия растеж на пазара на електрически велосипеди, който през периода януари 2014 г. — септември 2017 г. (95) се е увеличил от 1 139 000 на 1 982 269 бройки.
 4.3. Внос в Съюза от КНР
 (211)
 Комисията установи обема на вноса и цените въз основа на статистическите данни за вноса на ниво ТАРИК от Евростат. Пазарният дял на вноса беше установен чрез сравнение между обемите на вноса с потреблението на Съюза, както е показано в таблица 2.
 4.3.1. Обем и пазарен дял
 (212)
 През разглеждания период вносът от КНР в Съюза е претърпял следното